Gelgaudiškio dvaro parko pirmasis ąžuolas

Gelgaudiškio dvaro parko pirmasis ąžuolas – valstybės saugomas ąžuolas, augantis Šakių rajono savivaldybėje, Gelgaudiškio dvaro parke, Panemunių regioniniame parke. Ąžuolas stūkso šalia Gelgaudiškio dvaro sodybos rūmų. Pasiekiamas iš kiemo pusės, prie pat rūmų šiaurinio kampo nuo Nemuno pusės. Prie medžio pastatyta informacinė lentelė, sutvarkyta jo aplinka. 2023 m. duomenimis, ąžuolas nepažymėtas dvaro parko informaciniuose stenduose ir rodyklėse. Storiausias iš dvaro parko ąžuolų.Gelgaudiškio dvaro parko pirmasis ąžuolas  saugoma.lt
miniatiūra|160px|left|Ąžuolas auga šlaite

Aplinkos ministro paskelbtas valstybės saugomu gamtos paveldo objektu 2005 m. gegužės 23 d. įsakymu Nr. D1-255.Saugomų teritorijų valstybės kadastras stk.am.lt

Ąžuolas auga stačiame, medžiais apaugusio šlaito viršutinėje dalyje. Vertinamas kaip sveikas, yra nedidelė drevė šiaurės pusėje. 8 m aukštyje kamienas šakojasi. Turi sausų lūžusių šakų. Viršuje laja sveika.Valstybinė miškų tarnyba. Senieji Lietuvos ąžuolai. 82. Gelgaudiškio dvaro I ąžuolas lrv.lt

Pagrindinės charakteristikos (duomenų šaltinis 2017-09-20):

 Aukštis virš jūros lygio – 50 m	
 Medžio rūšis – paprastasis ąžuolas (Quercus robur L.)
 Medžio aukštis – 28 m (informacinėje lentelėje – 27 m)	
 Kamieno apimtis (1,3 m aukštyje) – 4,7 m 	
 Lajos plotis – 20 m
 Amžius – apie 300 metų

 Taip pat skaitykite 

 Gelgaudiškio dvaro parko antrasis ąžuolas

 Šaltiniai 

Kategorija:Šakių rajono paveldas
Kategorija:Lietuvos gamtos paveldo objektai
Kategorija:Gelgaudiškis